Barclays bevestig verkoop van Afrika-groep | Maroela Media
Ná wye bespiegeling het die Britse bank, Barclays, Dinsdag aangekondig dat hy wel sy 62,3%-aandeel in die Barclays Afrika Groep sal verkoop.
Barclays Afrika het in 'n verklaring die besluit bevestig en gesê die besluit is geneem weens onlangse regulerende laste wat spesifiek en in die besonder teenoor Barclays PLC, as globaal belangrike finansiële instansie met sy hoofkantoor in die VK, ingestel is.
'n Verklaring van Barclays Afrika wat Maandag uitgereik is, het skynbaar die besluit voorspel, maar steeds sy eie toewyding aan Afrika en optimisme oor groeivooruitsigte beklemtoon. "Barclays Afrika is 'n entiteit wat onafhanklik op die Johannesburgse Effektebeurs gelys is en ons is goed gekapitaliseer met 'n bewese rekord van goeie opbrengs," het die verklaring gelui.
Maria Ramos, uitvoerende hoof van die Barclays Afrika Groep, het vroeër gesê die groep bied steeds 'n reeks produkte en dienste aan meer as 12 miljoen kliënte in 12 lande oor die hele Afrika en "ons kliënte het steeds volle vertroue om sake met ons te doen net soos voorheen".
Die Suid-Afrikaanse filiaal, Absa, het vroeër Dinsdag op sy amptelike webwerf en Twitter-profiel gehou by vorige boodskappe dat sy strewe om Afrika se toonaangewende bank te wees, onveranderd sal bly.
Die Financial Times of London het Dinsdag Jes Staley, Barclays PLC se nuwe uitvoerende hoof, aangehaal wat gesê het Barclays se strategie is gegrond op sy "krag as transatlantiese verbruikers-, korporatiewe en beleggingsbank, gesetel in die twee finansiële brandpunte van die wêreld, Londen en New York".
Op Jhb effektebeurs gelys???? Nee dis "genoteer"
Tipies die klomp Britte. Net soos dit swaar gaan dan is hulle vining om die land te verlaat. Net om volgende keer as dit pap reen weer te kom skep. Geskiedenis het dit oor en oor bewys.
@Johan; dit is wat ons besigheid noem!
Geen rede om te belê in n besigheid as die geld eenheid 35% terugsak in n jaar nie. Opbrengs van £8% jy kan meer kry as jy dit belê in die Bank. :)
Gister was Maria Ramos in denile oor dit . Net amazing hoe die hele land weet wat aangaan en die leiers bly in denile .